Dosarul Tudorache, o analiză de shopping.
21 de întâlniri supravegheate ambiental de DNA, între intermediar și denunțător, în perioada 15 septembrie 2016- 22 mai 2017. Negociere prin semne și tastări pe telefon a procentelor. "Colectarea șpăgilor" se făcea din torpedoul mașinii. Cumpărături din America de Sud, Tokio, Seoul, Veneția și Bruxelles. Plăți pentru site-uri de fashion de lux din Dubai, Turcia, România. Plăți pentru bijuterii din Turcia și Dubai. 2 valijoare tip bijuterii cu 3 stertare: 20 pandantive, 37 de inele, 29 perechi de cercei, 26 de brățări, 8 lănțișoare, medaliane, broșe, 4 coliere, 1 ceas Dior, 2 ceasuri de damă Anna Maria Cammilli. Inel de 58.500 de euro, set de bijuterii de 64.225 de dolari, inel cu diamant de 80.000 de euro, diamant de 190.000 de euro, inel de 65.000 de euro, set de cercei și lănțișor cu pandantiv de 11.200 de euro.
Credeai că DNA îl anchetează pe Tudorache, acum, abia după ce a pierdut primăria? Surpriză! Uite, dosarul lui Tudorache este vechi de 4 ani, și nu este despre tabletele din școli, ci despre un comision dintr-un contract de pază, despre sesiunile de shopping ale fostului primar, despre bijuteriile fostei soții, DNA bănuind că are o avere ilicită. Procurorii spun că Tudorache nu-și cumpăra zilnic nici mâncare și nici carburant, dar cumpăra cu soția haine și bijuterii de firmă, inclusiv în vacanțele din străinătate. În 2 valijoare cu 3 sertare DNA arată că a găsit zeci de inele, cercei, lănțișoare, 1 diamant de 190.000 de euro și un alt inel cu diamant de 80.000 de euro.Astăzi, Tribunalul București judecă contestația depusă de fostul edil al sectorului 1 la măsura preventivă de control judiciar pe cauțiune de 1 milion de euro.Dosarul Tudorache.